हैदराबाद की महिला बैडमिंटन खिलाड़ी सायना नेहवाल 69721.2637 अंक के साथ महिला एकल की विश्व रैंकिंग में तीसरे स्थान पर पहुंच गई. सूची में 83506.4 अंकों के साथ चीन की शिझियान वैंग को पहला स्थान और चीन की ही यिहान वैंग को 73988.9106 अंकों के साथ दूसरा स्थान प्राप्त हुआ. यह सूची विश्व बैडमिंटन फेडरेशन द्वारा 24 मार्च 2011 को जारी की गई. सायना नेहवाल को सूची में तीसरा स्थान स्विस ओपन ग्रां प्री गोल्ड बैडमिंटन खिताब जीतने के बाद प्राप्त हुआ. उन्होंने यह खिताब स्विट्जरलैंड में 20 मार्च 2011 को जीता. यह सायना का सत्र 2011 में जीता गया पहला ख़िताब है.
विदित हो कि चीनी ताइपे (2008) और इंडियन ओपन (2010) के बाद स्विस ओपन (2011) सायना का तीसरा ग्रां प्री गोल्ड खिताब है.
awa_Deva awa_Deva